
Eesti Tervisedenduse Ühingu KUTSE ANDMISE KORD 
tervisedendaja, tase 6 kutsele



1 [bookmark: _heading=h.gjdgxs]ÜLDOSA
1.1 Kutse andmise kord (edaspidi kord) reguleerib järgmiste kutsete andmise korraldamist:
1) tervisedendaja, tase 6.
1.2 Kutse kompetentsusnõuded on kehtestatud kutsestandardis. Kompetentsuse hindamise positiivse tulemusena väljastatakse kutsetunnistus.
1.3 [bookmark: _heading=h.30j0zll]Kutse taotlemine ja tõendamine, sh taastõendamine, on taotlejale tasuline (vastavalt kutseseaduse § 17 lõikele 2), tasu suuruse kalkuleerib kutse andja ja kinnitab Tervishoiu Kutsenõukogu (edaspidi kutsenõukogu).
1.4 Korra ja selle muudatused kinnitab kutsenõukogu ning need jõustuvad kutsenõukogu koosolekule järgneval kutse andmise väljakuulutamisel (v.a kutsekomisjoni koosseisu muudatused, mis jõustuvad kutsenõukogu otsuse tegemise hetkest).

2 [bookmark: _heading=h.1fob9te]KUTSE TAOTLEMISE JA TAASTÕENDAMISE EELTINGIMUSED JA ESITATAVAD DOKUMENDID
2.1 Kutse taotlemise eeltingimused: 
a) [bookmark: _heading=h.3znysh7]kõrgharidus;
b) erialased täienduskoolitused;
c) erialane töökogemus.
2.2 Kutse taotlemiseks esitatavad dokumendid:
a) vormikohane avaldus; 
b) vormikohane erialase tegevuse kirjeldus ja eneseanalüüs;
c) curriculum vitae;
d) isikut tõendava dokumendi koopia;
e) haridust tõendava dokumendi koopia;
f) täienduskoolitus(t)e tunnistus(t)e koopia(d);
g) maksekorraldus kutse andmise tasu ülekande kohta.
2.3 Kutse taastõendamise eeltingimused:
a)	erialased täienduskoolitused;
b)	erialane töökogemus.
2.4 Kutse taastõendamiseks esitatavad dokumendid:
a) vormikohane avaldus;
b) vormikohane erialase tegevuse kirjeldus ja eneseanalüüs taastõendamisele eelneva viie aasta kohta;
c) curriculum vitae;
d) haridust ja täiendkoolituste läbimist tõendavate dokumentide koopiad, mis on saadud taastõendamisele eelneva viie aasta jooksul;
e) maksekorraldus kutse andmise tasu ülekande kohta.

2.5 Varasemate õpingute ja töökogemuse arvestamine
Kutsekomisjon võib kutse andmise eeltingimustele vastavuse arvestamisel ja kompetentside hindamisel rakendada varasemate õpingute ja töökogemuse arvestamise (VÕTA) põhimõtteid. 

2. 6		Kõik kutse taotlemiseks vajalikud dokumendivormid ning nõuded dokumentidele on leitavad kutse andja veebilehel (www.tervis.ee).
2.7	Taotlemise dokumente menetletakse haldusmenetluse seaduse sätetele vastavalt, arvestades korrast tulenevaid täpsustavaid tingimusi.

3 [bookmark: _heading=h.2et92p0]TAOTLEJA KOMPETENTSUSE HINDAMINE
3.1	Kompetentsuse hindamise meetodid kutse esmataotlemisel ja taastõendamisel:
a) erialase tegevuse kirjeldus ja eneseanalüüs;
b) vestlus (taastõendamise puhul vajadusel).

Tervisedendaja kutse hindamisstandard on kättesaadav kutse andja kodulehel (www.tervis.ee). 

4	KUTSE ANDMISE VÄLJAKUULUTAMINE

4.1	Kutse andja kuulutab kutse andmise välja ühe korra aastas. 
4.2	Kutse andja loob oma kodulehele kataloogi „Kutse andmine“, kus avalikustab ajakohase teabe:
1)	avalduste ja dokumentide vastuvõtu koha ja tähtajad ning esitamise viisid,
2)	hindamiste toimumise ajad,
3)	tasu suuruse kutse andmisega seotud kulude katteks,
4)	muu kutse andmise korraldust ning tingimusi puudutav teave.

5 [bookmark: _heading=h.tyjcwt]KUTSE ANDMISE OTSUSTAMINE JA KUTSETUNNISTUSE VÄLJASTAMINE
5.1 Kutsekomisjon teeb kutse andmise või mitteandmise otsuse hindamistulemuste põhjal iga taotleja kohta eraldi.
5.2 Kutse andja teatab otsusest taotlejale. Kutse mitteandmise otsust põhjendatakse kirjalikult.
5.3 Taotlejal on õigus esitada kaebus hindamisprotsessi kohta kutsekomisjonile.
5.4 Taotlejal on õigus vaidlustada kutsekomisjoni otsus kutset taotlevale isikule kutse andmise või andmata jätmise kohta haldusmenetluse seaduses sätestatud tingimustel ja korras vaide esitamisega kutse andjale või kaebusega halduskohtusse halduskohtumenetluse seaduse alusel.
5.5 Taotlejal on õigus kutsekomisjoni vaideotsus edasi kaevata halduskohtumenetluse seadustikus sätestatud tingimustel ja korras halduskohtusse.
5.6 Kutse andja sisestab kutse taotleja ees- ja perekonnanime ning isikukoodi, selle puudumisel sünniaja, kutsetunnistuse väljaandja, antud kutse ja kutsetaseme ning kehtivusaja alguse ja lõpu kutseregistrisse 10 tööpäeva jooksul, arvates kutseregistrisse kande tegemise aluseks oleva otsuse tegemisest. Trükitud kutsetunnistused väljastab kutse andjale Kutsekoda.
5.7  Paberkandjal kutsetunnistuse väljastab kutse saanud isikule tema taotlusel kutse andja. Kutse andja väljastab kutsetunnistuse 30 päeva jooksul pärast kutse andmise otsuse vastuvõtmist.
5.8 Kutse andjal on kutsekomisjoni ettepanekul õigus tunnistada kutsetunnistus kehtetuks, kui:
1) kutsetunnistus on saadud pettuse teel;
2) kutsetunnistus on välja antud võltsitud või valeandmeid sisaldava dokumendi alusel;
3) kutset omava isiku tegevus ei vasta kutsestandardiga sätestatud normidele.
5.9 Kutsetunnistuse kehtetuks tunnistamisel peab kutsekomisjon andma isikule võimaluse esitada kirjalikus, suulises või muus sobivas vormis asja kohta oma arvamuse ja vastuväited. Kutsekomisjon võib kutsetunnistuse kehtetuks tunnistamisel tugineda kolmandate isikute (nt aukohus) seisukohtadele.
5.10 Kutsetunnistuse kehtetuks tunnistamisel kustutatakse see kutseregistrist ning kutse andja teatab otsusest asjaomasele isikule tähtkirjaga ja avaldab sellekohase kuulutuse Ametlikes Teadaannetes (http://www.ametlikudteadaanded.ee/). 
5.11 Kutsetunnistuse omanik võib taotleda kutsetunnistuse duplikaadi väljaandmist kutse andjalt. 

6 [bookmark: _heading=h.3dy6vkm]KUTSETUNNISTUSE KEHTIVUSAEG
Kutsetunnistuse kehtivusaja alguse otsustab kutsekomisjon. Kutsetunnistus kehtib viis aastat.

7 KUTSEKOMISJON
7.1 Kutse andja moodustab kutse andmise erapooletuse tagamiseks kutsekomisjoni. Kutsekomisjoni volitused kehtivad kutse andja kutse andmise õiguse kehtivuse lõppemiseni. Kutsekomisjon töötab välja kutsekomisjoni töökorra. Kutsekomisjon lähtub oma töös kutseseadusest, kutse andmise korrast ja kutsekomisjoni töökorrast, kutsestandardist jm kutse andja kehtestatud juhenditest. Kutsekomisjoni tööd korraldab kutse andja.
7.2 Kutsekomisjoni koosseisu kuuluvad:
1) Tööandjad
Heli Laarmann, Sotsiaalministeerium
Mai-Liis Kõpper, Tervise Arengu Instituut
2) Töötajad/spetsialistid 
Lauren Sirp, Viimsi Vallavalitsus
3) Koolitajad
Liina Riisenberg, Tallinna Tervishoiu Kõrgkool
Mailiis Pruuli, Tallinna Ülikooli Haapsalu Kolledž
7.3 Nõuded kutsekomisjoni liikmetele
Kutsekomisjoni liige peab omama ülevaadet kutsesüsteemist.
Kutsekomisjoni liige peab omama ülevaadet tervisedendaja kutsealast ja tegevuse eripärast.
Kutsekomisjoni liige  peab tegutsema erapooletult.

8 [bookmark: _heading=h.1t3h5sf]HINDAMISKOMISJON 
8.1 Kutsekomisjon moodustab kutse taotleja kompetentsuse hindamiseks hindamiskomisjoni. Hindamiskomisjon koosneb vähemalt kolmest liikmest. Hindamiskomisjoni liikmete kompetentsus peab kogumis vastama järgmistele nõuetele:
1) kutsealane kompetentsus,
2) kutsesüsteemialane kompetentsus,
3) hindamisalane kompetentsus.
8.2 Hindamiskomisjoni liikmed peavad olema sobivate isikuomaduste ja hoiakutega ning tegutsema erapooletult.

9 [bookmark: _heading=h.4d34og8]KUTSE ANDMISE DOKUMENTEERIMINE JA DOKUMENTIDE SÄILITAMINE
Kutse andja dokumenteerib kutse andmisega seotud tegevuse Kutsekoja välja töötatud dokumendivormide järgi ja määratud ulatuses ning dokumente säilitatakse Kutsekoja kinnitatud dokumentide säilitamise korras sätestatud aja jooksul, kui õigusaktides ei ole tähtaegu sätestatud.

